Source: https://sportulsatmarean.ro/index.php/baschet/item/2513-baschet-csm-satu-mare-incheie-sezonul-regulat-cu-o-victorie-in-prelungiri
Timestamp: 2018-05-24 04:18:34+00:00

Document:
Baschet | CSM Satu Mare încheie sezonul regulat cu o victorie în prelungiri
Este al treilea succes din Sala LPS Ecaterina Both reușit de ”sătmărence” în prelungiri, după ce au avut nevoie de o repriză suplimentară în meciurile cu Universitatea Cluj și SCM Timișoara, iar acest lucru ar trebui să dea de gândit conducerii tehnice având în vedere că urmează jocurile importante din playoff.
La fel ca anul trecut, Mani Gyenes a dat lovitura de start a meciului și din nou le-a purtat noroc jucătoarelor de la CSM.
Marius Doba a început partida cu Sfîrlea, Mandache, Harrison, Green și Baltic, în timp ce Mădălin Piperea, antrenorul celor de la CSBT Alexandria le-a trimis în formula de start pe Voicu, Podar, Bartee, Amukamara și Vrancic.
Sătmărencele au înscris primele 6 puncte ale partidei prin Harrison și Baltic, iar oaspetele au ripostat prin Bartee, care a reușit prima triplă a meciului și Amukamara, 6-5. Marina Sfîrlea a avut un început de meci foarte bun și a marcat de două ori consecutiv de la distanță ducând scorul la 14-7, iar până la finalul primului sfert a mai ratat două aruncări ”de afară”, însă a marcat ultimele două puncte înainte de prima pauză, 25-19.
Sfertul doi a fost dominat de CSM, care, după un run de 9 puncte, s-a distanțat la 15 puncte (37-22), iar Mandache și Harrison au mărit diferența la 20 de puncte (44-24) imediat după jumătatea sfertului secund. Echipa din Alexandria a revenit în ultimele minute ale sfertului și la pauza mare s-a intrat cu un avantaj de 12 puncte în dreptul ”sătmărencelor”, 46-34.
Sfertul trei a fost dominat de echipa lui Mădălin Piperea, care s-a apropiat încet-încet de CSM (53-44, 59-50, 63-55, 63-57) și a încheiat sfertul cu șapte puncte marcate consecutiv, scorul înaintea sfertului patru fiind 63-59.
Baschetbalistele din Alexandria au continuat jocul bun și în sfertul patru, iar după două minute CSBT trecea prima dată în avantaj, 63-64. A urmat o perioadă confuză în care cele două echipe nu au marcat niciun punct timp de aproape două minute, Mandache a adus CSM-ul în avantaj, 68-67, cu un coș de la distanță, iar Solopova a mărit avansul la șase puncte de la linia de fault după ce a fost faultată de trei ori consecutiv, 73-67. Înainte de a intra în ultimul minut de joc, CSBT Alexandria a egalat la 75, însă până la final ambele echipe s-au precipitat în atac nereușind să marcheze și s-a intrat în prelungiri.
În overtime, Baltic a marcat prima, după care Green a înscris cinci puncte la rând și CSM conducea după două minute cu 82-75. Chiar dacă Mădălin Piperea a cerut timp de odihnă, Solopova și Baltic au marcat imediat și au dus diferența la 11 puncte, singurul punct al oaspetelor fiind marcat de Mihai în ultimele secunde de joc. S-a terminat 86-76, sătmărencele obținând a treia victorie pe teren propriu, în prelungiri, din ultimele patru partide.
Pentru baschetbalistele de la CSM Satu Mare urmează o pauză de aproximativ o lună în LNBF, însă, de Sf. Valentin, vor juca ultimul meci din cadrul Ligii Europei Centrale (CEWL) contra celor de la SBS Ostrava, după care va urma turnelul Final 4 al competiției (3 - 4 martie) unde vor juca alături de colega de grupă Pharmaserv Marburg (Germania) și de Olimpia Brașov și CSU Alba Iulia din Grupa A.
Etapa 18 | LNBF | CSM Satu Mare 86 - 76 CSBT Alexandria (26-19, 20-15, 17-25, 12-16 și 11-1);
Spectatori: aproximativ 200;
Arbitri: Bogdan Podar, Istvan Bertalan, Octavian Goina;
Comisar: Marius Hurgoi;
CSM Satu Mare: Mandache 21 puncte (5x3, 7 recuperări, 4 pase decisive), , Baltic 17 puncte (7 recuperări, 6 pase decisive), Harrison 17 puncte, Șolopova 14 puncte ( 8 recuperări, 9 pase decisive), Sfîrlea 8 puncte, Green 7 puncte, Lazăr (Pop) 2 puncte, Miller;
CSBT Alexandria: Cooper 17 puncte, Bartee 12 puncte, Podar 12 puncte, Amukamara 11 puncte, Vrancic 8 puncte, Grbic 7 puncte, Mihai 5 puncte, Voicu 4 puncte;
Antrenor: Mădălin Piperea.
Program LNBF, etapa a XV-a:
Vineri, 2 februarie, ora 18:00:
CSM Satu Mare 86 - 76 CSBT Alexandria
FCC ICIM CSB Arad - UPM BC Sirius Tg. Mureș
CS SCM Timișoara - CSTBv Olimpia Brașov
Universitatea Cluj-Napoca - ACS Sepsi SIC Sf. Gheorghe
Spadă | Adrian Szilagyi și Adam Macska trag la etapa de Cupă Mondială de la Paris
Baschet | Acvilele, invitate la un puternic turneu de pregătire, în Cehia. Nicio jucătoare de la CSM Satu Mare nu a fost convocată
CSM Satu Mare a câștigat Campionatul Național de spadă seniori masculin

References: CSM 
 CSM 
 CSM 
 CSM 
 CSM 

CSM 

CSM 
 CSM 

CSM